MT
C 463/50
Il-Ġurnal Uffiċjali tal-Unjoni Ewropea
5.12.2022
Konvenut: Groupe politique Identité et démocratie (ID) (rappreżentant: J. Bosquet, avukat)
Suġġett Permezz tar-rikors tiegħu bbażat fuq l-Artikolu 263 TFUE, ir-rikorrent jitlob l-annullament tad-deċiżjonijiet tal-bureau tal-groupe politique “Identité et démocratie” (ID) tal-Parlament Ewropew, tat-22 u tal-25 ta’ Jannar 2022, li permezz tagħhom huwa ġie sospiż u sussegwentement eskluż minn dan il-grupp.
Dispożittiv 1) Ma hemmx lok li tingħata deċiżjoni fuq ir-rikors, sa fejn dan huwa indirizzat kontra l-groupe politique “Identité et démocratie” (ID).
2) Ir-rikorrent huwa kkundannat għall-ispejjeż, bl-eċċezzjoni ta’ dawk li dwarhom il-Qorti Ġenerali diġà tat deċiżjoni fid-digriet tal-14 ta’ Lulju 2022, Collard vs Il-Parlament u ID (T-53/22, mhux ippubblikat, EU:T:2022:463).
(1)
ĠU C 158, 11.4.2022.
Digriet tal-Qorti Ġenerali tat-30 ta’ Settembru 2022 – Rivière vs ID (Kawża T-54/22) (1) (“Dritt istituzzjonali – Membru tal-Parlament – Sospensjoni u esklużjoni ta’ diputat mill-grupp politiku tiegħu – Rikorrent li waqaf milli jirrispondi għat-talbiet tal-Qorti Ġenerali – Ma hemmx lok li tingħata deċiżjoni”) (2022/C 463/73) Lingwa tal-kawża: il-Franċiż Partijiet Rikorrent: Jérôme Rivière (Pariġi, Franza) (rappreżentant: B. Kuchukian, avukat) Konvenuta: Grupp politiku Identité et démocratie (ID) (rappreżentant: J. Bosquet, avukat)
Suġġett Permezz tar-rikors tiegħu bbażat fuq l-Artikolu 263 TFUE, ir-rikorrent jitlob l-annullament tad-deċiżjonijiet tal-uffiċċju tal-grupp politiku “Identité et démocratie” (ID) tal-Parlament Ewropew, tal-21 u tal-25 ta’ Jannar 2022, li bihom huwa ġie sospiż, sussegwentement eskluż minn dan il-grupp.
Dispożittiv 1) Mhemmx lok iktar li tingħata deċiżjoni fuq ir-rikors, sa fejn huwa dirett kontra l-grupp politiku Identité et démocratie (ID).
2) Ir-rikorrent huwa kkundannat għall-ispejjeż, bl-eċċezzjoni ta’ dawk li fuqhom il-Qorti Ġenerali diġà ddeċidiet fid-digriet tal-14 ta’ Lulju 2022, Rivière vs Il-Parlament u ID (T-54/22, mhux ippubblikat, EU:T:2022:472).
(1)
ĠU C 158, 11.4.2022.